Martin Gråå (nuorempi)

Martin Gråå nuorempi (k. 17. helmikuuta 1758 Taivassalo) oli suomalainen kirkkoherra, rehtori ja professori.

Martin Gråå nuoremman vanhemmat olivat Taivassalon kirkkoherra Martin Gråå vanhempi (1669–1736) ja Katarina Tolpo. Hänen perheensä pakeni isovihan aikana 1710 Ruotsiin ja Martin Gråå tuli ylioppilaaksi paon aikana Tukholmassa 1717 sekä Uppsalassa 1720. Gråå opiskeli Uppsalan yliopistossa ja Turun akatemiassa, josta hän valmistui filosofian maisteriksi 1729.

Gråå oli Uusmaalaisen osakunnan kuraattorina 1730–1738. Hänestä tuli Turun katedraalikoulun kollehtori 1731, lehtori 1732, vt. rehtori 1742 ja vakinainen rehtori 1747. Taivassalon kirkkoherraksi Gråå nimitettiin 1753. Hän sai professorin arvonimen 1755.

Martin Gråå oli naimisissa 1744-1754 Helena Enbergin (k. 1754) kanssa tämän kolmannessa avioliitossa.

Lähteet 

Suomen evankelis-luterilaisen kirkon papit
Suomen koulujen rehtorit
Suomalaiset professorin arvonimen saaneet
Syntymävuosi puuttuu
Vuonna 1758 kuolleet